joelniklaus/EU_Wikipedias huggingface dataset:
Ampiaismaiset pistiäiset

Ampiaismaiset pistiäiset (Vespoidea) on yksi hoikkatyvisten pistiäisten yläheimoista. Ampiaismaiset pistiäiset ovat myrkkypistiäisiä.

Heimot
 Bradynobaenidae
 Formicidae – muurahaiset
 Mutillidae – mutipistiäiset
 Pompilidae – tiepistiäiset
 Rhopalosomatidae
 Sapygidae – säiläpistiäiset
 Scoliidae – puukkopistiäiset
 Sierolomorphidae
 Tiphiidae
 Vespidae – ampiaiset

Aiheesta muualla 
ITIS: Vespoidea
Tyyne (hahmo)

Tyyne Syväskökkö-Lipasti on Vesa-Matti Loirin esittämä naishahmo Spede Show- ja Vesku Show -ohjelmista.

Tyyne on ammatiltaan televisiokuuluttaja. Hänellä on pitkät ruskeat hiukset ja hän käyttää runsaasti meikkejä. Hän pukeutuu aina näyttäviin puseroihin ja minihameeseen. Hän tuo reilusti itseään esille, eikä turhia ujostele. Hän on sinut itsensä kanssa, eikä häpeile puhua selluliitista ja samalla esitellä sääriään. Hän ihailee Helsingin herroja, ja kertoo avoimesti televisiossa useista miesseikkailuistaan. Hän on myös hiukan kateellinen Hannele Laurille, joka saa sketseissä kaikki naisroolit. Vuonna 1987 Tyyne järjesti Spede Show’ssa kansanäänestyksen, jossa kortein äänestettiin kumpi on suositumpi hän vai Hannele Lauri. Spede Show'n loputtua Tyyne siirtyi Vesku Show'hun, jossa hän luki lehtiuutisia ja lauloi muutamia lauluja. Samaan aikaan hän myös hiukan masentui, kun Loiri ei kirjoittanut hänelle sketsejä. Tyynellä oli veli, Reino, joka katosi kertausharjoituksissa. Tyynen lentävä lause on "pimpelipom".

Tyyne on levyttänyt musiikkia: Pim peli pom -albumi julkaistiin keväällä 1988. Levyllä hän duetoi Jean-Pierre Kuselan kanssa laululla "Tahdon olla sulle hellä". Tyyne laulaa myös hänelle sävelletyn ja sanoitetun "Pimpeli pom" -laulun ja Rauli Badding Somerjoen "Fiilaten ja höyläten" sekä käännösbiisit "Sex machine", "Ei koskaan sunnuntaisin", "Söteem" ja "Chirpy chirpy cheep".

Tyyne esiintyi myös vuonna 1990 elokuvassa Uunon huikeat poikamiesvuodet maaseudulla johtaja Uuno Turhapuron mahdollisena äitinä.

Albumit 
 Pim peli pom (1988)

Aiheesta muualla
 Tyynen äänilevytuotanto Suomen äänitearkiston tietokannassa

Vesa-Matti Loiri
Spede Pasanen
Televisiohahmot
Sosialistinen puolue (Ruotsi)

Sosialistinen puolue () on 1960-luvun lopulta toiminut ruotsalainen trotskilaisuutta kannattava sirpaleryhmä, joka on 1980- ja 1990-luvuilla pirstoutunut useisiin alaryhmiin.

Neljännen internationaalin yhdistynyt sihteeristö (USFI) sai 1960-luvulla Vietnamin sodan vastaisen liikkeen ja opiskelijaradikalismin myötä sen verran kannattajia, että nämä perustivat vuonna 1969 järjestön  Revolutionära Marxister. Vuosina 1971-1975 järjestö tunnettiin nimellä Revolutionära Marxisters Förbund (RMF) ja tämän jälkeen nimellä Kommunistiska Arbetarförbundet (KAF). Vuodesta 1982 lähtien käytössä on ollut sitten nykyinen nimi Socialistiska Partiet. Puolueesta erosi vuonna 1989 suuntaus, joka otti uudelleen käyttöön nimen KAF, ja vuonna 1994 suuntaus, joka on käyttänyt itsestään nimitystä Arbetarmakt ja joka on Viidennen internationaalin (L5I) osastona.

USFI:n ruotsalainen osasto on osallistunut sekä parlamentti- että paikallisvaaleihin. Osastoon kuului vuosina 1974-1979 parhaimmillaan noin kymmenen henkilöä käsittänyt ryhmä, joka toimi Suomessa nimellä Vallankumoukselliset kommunistit/Revolutionära kommunisterna (VK/RK). Ryhmän tunnetuin jäsen Pekka Haapakoski jatkoi vuoden 1977 Ruotsiin muuttonsa jälkeen vielä pitkään toimimista USFI:n osastossa. Socialistiska Partiet julkaisee viikkolehteä Internationalen ja teoreettista julkaisua Röda Rummet.

Aiheesta muualla 
 Puolueen verkkosivu
 Bo Bergman: Millaisen sosialismin puolesta taistelemme. Helsinki/Tukholma: Vallankumoukselliset kommunistit. 1977. (Alkuteos: Den socialism vi kämpar för.) Suomentanut Pekka Haapakoski, joka on myös kirjoittanut esipuheen suomalaiseen käännökseen.

Ruotsalaiset puolueet
Sosialistiset puolueet
Trotskilaisuus
Moottoripyöräilyn Qatarin Grand Prix

Qatarin Grand Prix on ratamoottoripyöräilyn MotoGP -sarjan osakilpailu. Se on ajettu vuodesta 2004 lähtien Losail International Circuitilla Qatarin pääkaupungin Dohan lähistöllä. Rata sijaitsee keskellä aavikkoa, mistä johtuen radalle lentävä hiekka tekee siitä liukkaan. Kuljettajille rata on haastava, ja pitkä pääsuora tarjoaa hyvän ohituspaikan. Yleisömäärät ovat jääneet Qatarissa pieniksi. 

Vuosina 2004 ja 2005 kilpailu ajettiin loppukaudella, mutta vuoden 2006 kilpailukalenterissa Qatarin GP oli jo kauden toinen osakilpailu, ja vuosina 2007 ja 2008 kilpailu avasi kauden. 

Ensimmäisen Losailin radalla ajetun MotoGP-luokan kilpailun voitti Sete Gibernau. Vuosina 2005 ja 2006 voittoon ajoi Valentino Rossi. Vuonna 2007 lopulta maailmanmestariksi ajanut Casey Stoner otti Qatarissa uransa ensimmäisen osakilpailuvoiton MotoGP-luokassa. Stoner voitti myös kauden 2008 avauskisan Qatarissa. 

Kilpailu oli historiallinen, sillä se oli kaikkien aikojen ensimmäinen iltavalaistuksessa ajettu MM-sarjan osakilpailu.

Voittajat

Lähteet
Visa Electron

Visa Electron on maksukortti, joka toimii lähes kaikkialla lukuun ottamatta Kanadaa, Australiaa, Irlantia ja Yhdysvaltoja. Visa on kehittänyt korttia 1980-luvulta alkaen. Visa Electron eroaa tavallisista Visa-luottokorteista siten, että siihen ei liity luotto-ominaisuutta, vaan katevaraus tehdään pankkitililtä. Näin ollen korttiin liittyvällä tilillä on aina oltava katetta käytettävissä maksutapahtuman yhteydessä ja käytettävissä olevia varoja ei voida ylittää. Verkkoon liittämättömät maksupäätteet eivät tue Visa Electronia, koska ne eivät voi varmistaa tilin saldon riittävyyttä maksutapahtuman summaan verraten, maksutapahtuman yhteydessä.

Visa Electronilla maksettaessa saattaa aiheuttaa hämmennystä se, että osa maksupäätteistä tunnistaa kortin luottokortiksi ja osa pankkikortiksi.

Suomessa Visa Electronin voi saada jokainen 18 vuotta täyttänyt, mutta pankit voivat asettaa myös muita ehtoja kortin myöntämiselle. 10–17-vuotiaille kortti myönnetään vanhempien suostumuksella.

Visa lopettaa Electron korttien tuen 2024 ja se korvataan Visa Basic -kortilla. Osa pankeista ei enää myönnä Electron -kortteja, vaikka korttien tuki on tällä hetkellä vielä voimassa.

Lähteet

Maksukortit
Seulonnan keskeiset artikkelit
Päät

Päät oli suomalainen pop-rock-yhtye, joka perustettiin vuonna 1978. Yhtyeen yhdelläkään albumilla ei ole samaa levy-yhtiötä tai samaa kokoonpanoa.

Alkuperäiseen kokoonpanoon vuosina 1978-1980 kuului Pia-Yvonne "Pivo" Rosenqvist (laulu), Ile Välimäki (kitara), Mika Mantere (kitara), J. P. Pulkkinen (basso) ja Kaj Fuhrman (rummut). Yhtye julkaisi tässä muodossa kaksi singleä, "Jetset/Ime kosteutta" ja "Rotat/Lihansyöjäihminen". Juhani Kannen liityttyä yhtyeeseen vuonna 1980 alkoivat muutokset kokoonpanossa ja tyylisuunnassa. Alkuperäisestä punkyhtyeestä muodostui ensin brittipoppia soittava yhtye ja sitten tanssipopyhtye. 

Vuonna 1986 yhtyeeltä ilmestyi single ”Linnut”/”Kuu” sekä kolmen biisin maksisingle ”Pieni rumpali”/”Särkyneen sydämen hotelli”/”Linnut”. Kaikki kappaleet löytyvät seuraavana vuonna ilmestyneeltä pitkäsoitolta ”Bali”. Siihen kiteytyy hienosti koko yhtyeen 1980-luku.  

Yhtyeessä ovat vaikuttaneet myös muun muassa Asko Kallonen, Seppo "Sidi" Vainio, Jay Havanna, Taina Ketonen, Tomi Ervi, Manne Mitro Railo, Wemppa Koivumäki, Mika Toivanen, Petri Liski, Kimmo Salmela, Ona Kamu, Kaija Kärkinen, Sari Varpama, Eija Kantola ja Päivi Akonpelto.

PMMP omisti 2006 yhtyeelle kappaleen "Päät soittaa".

Julkaisut
 Albumit 
 Onnenhetkiä (Johanna, 1982)
 Pitkä marssi (Amulet, 1985)
 Bali (Lighthouse, 1987)
 Lumottu planeetta (Axr, 1991)

Singlet 
 Jet set (1979)
 Rotat (1979)
 Täynnä elämää (1980)
 Me emme hymyile (1981)
 Huutoja ja kuiskauksia (1982)
 Soittakaa mulle taksi! (1982)
 Viimeinen kultainen pikari (1984)
 Linnut (1986)
 Pieni rumpali (1986)
 Shanghain satamassa (1991)
 Mustaa '92 (1992)

Lähteet

Aiheesta muualla 
 Päät, Yle Punklandia
 Päät discography Finnmusic.net

Suomalaiset rockyhtyeet
Gatwickin lentoasema

Gatwickin lentoasema ()  on Lontoon toiseksi suurin lentoasema ja Iso-Britannian toiseksi vilkkain lentoasema. Lentoasema sijaitsee Horleyn ja Crawleyn välissä, noin 40 kilometriä etelään Lontoosta ja 40 kilometriä Brightonista pohjoiseen.

Moni Atlantin välisestä lennoista lähtee ja saapuu Gatwickin lentoasemalle. Lentoasema on toissijainen tukikohta British Airwaysille ja Virgin Atlanticille.

Lennot kentältä jouduttiin keskeyttämään useita kertoja joulun alla 2018, kun tuntematon henkilö häiritsi lentoliikennettä droneilla.

Katso myös 
Heathrow'n lentoasema
London City Airport
Lutonin lentoasema
Stanstedin lentoasema

Lähteet

Aiheesta muualla 

Gatwickin lentoasema – viralliset kotisivut
Britannian ilmailukäsikirja – Gatwickin lentoasema

Englannin lentoasemat
Lontoon liikenne
West Sussex
Seulonnan keskeiset artikkelit
Damavallabi

Damavallabi (Macropus eugenii) on pienehkö laji jättikenguruiden suvussa. Sitä käytetään usein kenguruita ja muita pussieläimiä tutkittaessa.

Lajia tavataan eteläisen ja läntisen Australian rannikoiden saarilta. Kengurusaarella sitä pidetään tuholaisena, koska lisääntymiskautena niitä syntyy niin paljon, että ne tuhoavat saaren kasvustoa.

Damavallabeja tavataan myös Uudessa-Seelannissa, mihin sitä siirtoistutettiin Etelä-Australiasta, jossa ketut ja kissat olivat ajamassa sen sukupuuttoon.

Vallabin pieni koko (noin 8 kg) ja helppo hoito tekevät siitä hyvän hoidokin eläintarhoihin.

Nisäkäsnimistötoimikunta on ehdottanut lajille uutta suomenkielistä nimeä harmaaselkäkenguru.

Lähteet 

Kengurut
Australian kotoperäiset eläimet
Štip

Štip () on kaupunki Pohjois-Makedoniassa. Kaupungissa oli vuoden 2018 väestönlaskennan mukaan 44 540 asukasta. Kaupunki sijaitsee Bregalnicajoen varrella noin 340 metrin korkeudella merenpinnasta.

Kaupungissa on 1300-luvulla perustetun luostarin ja linnan rauniot.

Kaupungin vanhin osa, Novo Selo, on kuuluisa monien vallankumouksellisten ja kuuluisuuksien synnyinpaikkana. Sieltä ovat kotoisin ortodoksikirkon entinen johtaja Mihail, vastarintaliikkeen (VMRO) johtaja sotien välillä Ivan Mihailov ja maan ensimmäinen itsenäisyyden aikainen presidentti Kiro Gligorov.

Lähteet

Aiheesta muualla

Pohjois-Makedonian kaupungit
Veikka

Veikka on suomalainen miehen etunimi. Veikan nimipäivä on 9. tammikuuta, jolloin on myös Veikon, Velin ja Veijon nimipäivä. Suomessa on 1900-luvun alusta vuoden 2019 loppuun mennessä nimetty 4 615 Veikkaa, joista suurin osa on vuoden 2000 jälkeen syntyneitä.

Tunnettuja Veikka-nimisiä 

Veikka Erkola, Ercola (s. 1979), dance-artisti, musiikkituottaja, säveltäjä ja miksaaja
Veikka Gustafsson (s. 1968), vuorikiipeilijä, lehdenkustantaja ja kolumnisti
Veikka Lahtinen (s. 1985), podastaaja ja tietokirjailija
Veikka Lehtelä, Nebi (s. 1999), suomalainen artisti, tuottaja ja lauluntekijä
Veikka Toivonen (s. 1946), koripalloilija ja valmentaja

Lähteet 

Etunimet
Gagarin (Smolenskin alue)

Gagarin () on kaupunki Smolenskin alueella Venäjällä. Se sijaitsee alueen koillisosassa Volgaan laskevan Gžat-joen rannalla. Kaupunki on Gagarinin piirin keskus. Kaupungissa asui vuoden 2010 väestönlaskennan mukaan 31 721 henkeä.

Historiaa
Kaupunki on syntynyt etelästä pohjoiseen kulkeneen vesireitin sekä idästä länteen suuntautuvan maantien risteyksessä sijainneelle kauppapaikalle. Vuonna 1776 se sai kaupunginoikeudet nimellä Gžatsk. 1900-luvun alkuun saakka se oli Smolenskin kuvernementtiin kuuluneen Gžatskin kihlakunnan keskus. Vuoden 1812 sodan ja toisen maailmansodan aikana kaupunki tuhoutui pahoin. Vuonna 1968 se sai nimen Gagarin lähistöllä sijaitsevassa Klušinon kylässä syntyneen kosmonautti Juri Gagarinin mukaan.

Liikenneyhteyksiä

Kaupungin kautta kulkee Venäjän rautateiden Moskovasta Smolenskiin vievä ja myöhemmin esimerkiksi Minskiin jatkava rautatie. Kaupungin rautatieasema sijaitsee kantakaupungin lounaisosassa, noin viiden kilometrin päässä Moskovan ja Minskin välisestä M1-valtatiestä (Belarus). Tämä valtatie on osa Euroopan keskeisiin poikittaisväyliin kuuluvaa eurooppatietä ).

Nähtävyyksiä

Nykyään Gagarin on maatalousalueen keskus. Kaupungissa on elintarvike-, sähkölaite- ja tekstiiliteollisuutta sekä pellavanjalostuslaitos. Nähtävyyksiä ovat keskustan lähellä Gžat-joen korkealla rannalla sijaitsevat Marian ilmestyksen katedraali (1897–1900) sekä Jumalansynnyttäjän (1753) ja Tihvinän jumalanäidin (1841) kirkot. Keskusaukiolla on vuosina 1734–1737 rakennettu Jumalan ilmestyksen kirkko ja kaupungin laidalla sijaitsevalla hautausmaalla Kristuksen taivaaseenastumisen kirkko vuodelta 1791. Kaupungissa toimii kotiseutumuseo ja Juri Gagarinille omistettu museo.

Lähteet

Aiheesta muualla

 Epävirallinen kaupunkisivusto 
 Gagarin-museon sivusto 

Smolenskin alueen kaupungit
Lahden rautatieasema

Lahden rautatieasema (, lyh. Lh, ratakm 130+170) on vuonna 1935 valmistunut rautatieasema Lahdessa. Asemarakennuksen suunnitteli Valtionrautateiden arkkitehti Thure Hellström. 1930-luvun laman säästötoimien vuoksi rautatieasemaan ei rakennettukaan kolmatta kerrosta eikä siihen tehty tornia Tampereen rautatieaseman tapaan. Rakennus on pohjapiirrokseltaan suorakaiteen muotoinen ja kaksikerroksinen. Se on rakennettu tummasta tiilestä. Lahden rautatieasema ja Mytäjäisten varikkoalue kuuluvat museoviraston luetteloimiin valtakunnallisesti merkittäviin rakennettuihin kulttuuriympäristöihin.

Lipunmyynti lopetettiin Lahdessa vuoden 2020 aikana ja siitä lähtien asemalla on ollut ainoastaan lippuautomaatti.

Muutostyöt 
Asemalla tehtiin muutostöitä vuonna 2006. Lipunmyyntipiste siirrettiin käytävän itäpuolelta länsipuolelle, mistä poistettiin tavaransäilytyslokerot ja R-kioski, jolloin lipunmyyntipiste on nyt oikealla puolella rautatieasemalle sisään tultaessa. Asemaravintola on edelleen entisellä paikallaan käytävän itäpuolella. Lisäksi asemalaitureita ja Vesijärvenkadun länsipuolella olevaa alikulkukäytävää uudistettiin. Uudistuksilla pyrittiin tekemään asemasta toimivampi, kun Lahden oikorata avattiin liikenteelle 1. syyskuuta 2006.

Keväällä 2014 rautatieaseman yhteyteen alettiin rakentaa Lahden matkakeskusta, johon sijoittuvat jatkossa Matkahuolto ja kaukoliikenneterminaalit. Rakennustyö saatiin päätökseen vuoden 2015 lopulla, ja uusi matkakeskus otettiin kokonaisuudessaan käyttöön 1. helmikuuta 2016. Silloin linja-autoliikenne alkoi kulkea vanhan linja-autoaseman sijasta matkakeskuksen kautta.  Lisäksi lähiliikenteen linja-autot kulkevat uuden matkakeskuksen kautta.

Asemapäällikön rakennus 
Lahden rautatieaseman alueella on vuonna 1912 rakennettu Lahden asemapäällikön rakennus, jota pidetään yhtenä Päijät-Hämeen kulttuurihistoriallisena kohteena Lahden seudulla.

Loviisan-Vesijärven rautatieasema 
Loviisan–Vesijärven rautatien vuonna 1914 valmistunut asema sijaitsi valtion leveäraiteisen aseman takana. Kapearaiteinen Lahden Vesijärveltä Loviisan kulkenut rata avattiin liikenteelle 1904 ja se oli käytössä vuoteen 1960, jolloin Lahdesta Loviisaan valmistui valtion leveäraiteinen rata. Nykyinen leveäraiteinen Lahti–Loviisa-rata erkanee Lahden rautatieaseman itäpuolelta.

Junien lähtöraiteet

Kuvia

Katso myös 
 Vesijärven rautatieasema
 Niemen rautatieasema
 Loviisan–Vesijärven rautatie
 Riihimäki–Pietari-rata
 Mytäjäisten varikkoalue

Lähteet

Aiheesta muualla

Lahden kaupunkiseudun rataympäristöselvitys Ratahallintokeskus, Helmikuun 26 2004
Museoviraston inventointien kehittäminen -hanke 
Kuva Lahden rautatieasemasta 1940 saatuaan osuman talvisodassa tammikuun 13 1940. Useiden hyökkäysten kohteeksi joutunut aseman koillisnurkka sortui ja samalla rikkoutui alakerrassa olleen väestönsuojan seinä. Suojassa ollut reserviläinen kuoli heti ja useita muita haavoittui. Lahden kaupunginmuseon kuva-arkisto.
Rakennusperintö.fi - Lahden asemarakennuksilla on pitkä historia 

Lahden rautatieliikennepaikat
Päijät-Hämeen henkilöliikenteen rautatieliikennepaikat
Keski-Lahti
Khedrup Gyatso

Khedrup Gyatso (19. joulukuuta 1838 – 31. tammikuuta 1856), joskus Khedrub tai Khendrup Gyatso, oli yhdestoista dalai-lama.

Khedrup Gyatso syntyi Potalan palatsissa Lhasassa vuonna 1838. Hänet tunnustettiin dalai-lamaksi 1840, ja hänet asetettiin dalai-laman asemaan virallisesti 25. toukokuuta 1842.

Khedrup Gyatso kuoli 17-vuotiaana, jolloin häntä seurasi Trinley Gyatso. 

Dalai-lamat
Vuonna 1838 syntyneet
Vuonna 1856 kuolleet
Bharti Telecom

Bharti Telecom on intialainen, vuonna 1984 perustettu näppäinpuhelimien, langattomien puhemimien ja faksilaitteiden valmistaja. Yhtiön kotipaikka on New Delhi. Se johtaja on Sarvjit Singh Dhillon. Yhtiö on eräs mittavaan Bharti Enterprises Limited -konserniyhtiöön kuuluvista yrityksistä.

Bharti Enterprices on intialainen, New Delhissä kotipaikkaansa pitävä monialakonserni, joka on tytäryritystensä välityksellä mukana tietoliikenne-, elintarvike- , vähittäismuyynti-, vakuutus-, kiinteistö- ja viestintäliiketoiminnassa sekä tietoliikennelaitteiden valmistuksessa. 

Konserniin kuuluvat tytäryhtiöt Bharti Airtel Ltd. ja Bharti Infratel Ltd. ovat pörssiyrityksiä, jotka on listattu Intian molemmassa suuressa arvopaperipörsseissä eli Bombayn pörssissä (BSE) ja Intian kansallisessa pörssissä (NSE). Bharti Airtel on suuri intialainen matkapuhelinoperaattori. Yritystä johtaa Sunil Mittal, yksi Intian rikkaimmista ihmisistä, hänen omaisuutensa arvo on noin 2,6 mrd. USD.

Lähteet

Aiheesta muualla
 Bharti Enterprises: Welcome to Bharti  (bharti.com)
 Bharti Televentures
 Airtelin kotisivut

Intialaiset yritykset
New Delhi
Kivituhka

Kivituhka on kiviainesta jota syntyy kivimurskaamossa sivutuotteena, kun luonnonkiviaineksesta tehdään mursketta. Kivituhkan raekoko on yleensä pieni, esimerkiksi 0-5 mm tai 0-8 mm.

Kivituhkaa käytetään viherrakentamisessa. Sillä voidaan päällystää pihoja ja kulkuteitä sekä reunustaa nurmikoita. Kivituhkaa voidaan käyttää myös tasoitekerroksena pihakivien ja laattojen alla, kun pihaa kivetään.

Kivituhkan hyvä ominaisuus päällysteenä on se, että rikkaruohot ja muut kasvit eivät kasva siinä yhtä hyvin kuin hiekassa. Kivituhkan huonoja puolia päällysteenä on, että se pölyää, kulkeutuu kenkien pohjassa sisätiloihin ja sateella lähtee helposti valumaan sadeveden mukana.

Lähteet 

Puutarhanhoito
Rakennuksen maa- ja pihatyöt
Viherrakentaminen
Rakennusmateriaalit
Marco Melandri

Marco Melandri (s. 7. elokuuta 1982 Ravenna, Italia) on italialainen ratamoottoripyöräilijä ja 250-kuutioisten maailmanmestari vuodelta 2002. Hän ajaa kaudella 2017 Superbikessa Ducatilla.

MotoGP
Melandri siirtyi kaudella 2003 Yamahalle MotoGP-luokkaan. Kausi oli Melandrin osalta vaisu jääden MM-pisteissä sijalle 15. 

Kaudella 2004 Melandri ylsi palkintokorokkeelle kahdesti, Barcelonassa ja Assenissa. Kausi oli kuitenkin keskeytysten sävyttämä ja sijoittui MM-sarjassa kahdenneksitoista.

Asiantuntijoille olikin yllätys, että Fausto Gresini palkkasi Melandrin kaudeksi 2005 Telefonica Movistar Honda-talliin edellisvuonna MM-hopealle sijoittuneen Sete Gibernaun tallitoveriksi. Melandri näpäytti kuitenkin arvostelijoitaan. Hän keräsi kauden aikana useita palkintopallisijoja ja jätti tallitoverinsa Gibernaun varjoonsa. Kauden toiseksi viimeisessä kilpailussa, Turkin GP:ssä Istanbulin radalla Melandri otti uransa ensimmäisen voiton kuninkuusluokassa. Hän voitti heti perään myös Valencian radalla ajetun kauden päätöskilpailun. Loppupisteissä Melandri sijoittui toiseksi Valentino Rossin jälkeen. 

Kaudella 2006 Melandri jatkoi tallissa, jonka nimi muuttui Fortuna Hondaksi. Hän onnistui voittamaan Turkin, Ranskan ja Australian osakilpailut ja sijoittui loppupisteissä neljänneksi.

Hän ajoi kaudella 2009 Hayate Racing -tallin Kawasakilla.

Superbike

Yamaha
Melandri ajoi ensimmäisen kerran Superbikessa kaudella 2011 Yamahan tehdastallissa. Hän sijoittui ajamallaan Yamaha YZF-R1 pyörällä MM-sarjassa toiseksi häviten maailmanmestaruuden voittaneelle Carlos Checalle 110 pisteen erolla. Melandri voitti kauden aikana neljä kilpailua ja ajoi palkintokorokkeelle 15 kertaa 26:sta kilpailusta.

BMW (2012–2013)
Lokakuussa 2011 Melandri allekirjoitti sopimuksen BMW Motorrad Motorsportin kanssa, kun Yamaha päätti ettei enää osallistu kauden 2011 jälkeen tehdastallilla. Melandri ajoi avauskaudellaan BMW:llä MM-sarjassa kolmanneksi. Hän saavutti kuusi voittoa ja 11 palkintokorokesijoitusta.

Kaudella 2013 Melandri sijoittui MM-sarjassa neljänneksi ajaen tällä kertaa kolmesti voittoon ja 12 kertaa palkintokorokkeelle.

Italialaiset ratamoottoripyöräilijät
Ratamoottoripyöräilyn maailmanmestarit
Vuonna 1982 syntyneet
Elävät henkilöt
Mukkulan kirkko

Mukkulan kirkko on yksi Lahden seurakuntayhtymään kuuluvista kirkoista, joka sijaitsee nimensä mukaisesti Mukkulan asuinalueella. Kirkko on rakennettu vuonna 1993 ja sen on suunnitellut Arkkitehtityö Oy Juhani Boman. Materiaalina on käsinlyötyä tiiltä muistuttava tiili. Kirkkosalissa on istumapaikkoja 200, siirtoseinän takana oleva seurakuntasali tuo tarvittaessa lisää tilaa. Kirkkotekstiilit ovat Kirsti Rantasen suunnittelemat.

Kirkossa on renessanssityyliset urut. Niissä on 15 äänikertaa, niiden rakentaja on Kangasalan urkutehdas. Urkujen äänityksen esikuvana on Nauvon positiivi, kansallismuseon kokoelmiin kuuluva Suomen vanhin urkusoitin, jonka pillien sointia tutkittiin nostamalla ne tilapäisen soittolaitteen päälle.

Lähteet 

Suomen kivikirkot
Lahden kirkkorakennukset
Lahden seurakuntayhtymä
Mukkula
Kemalismi

Kemalismi on aate, joka perustuu Mustafa Kemal Atatürkin kuuteen periaatteeseen. Nämä periaatteet koottiin varsinaiseksi ideologiaksi vasta Atatürkin kuoleman jälkeen. Atatürkin perustama, nykyään sosiaalidemokraattinen Tasavaltalainen kansanpuolue (CHP) sanoo jatkavansa kemalismin perinnettä.

Kemalismin kuusi periaatetta ovat tasavaltalaisuus, populismi, sekularismi, reformismi, nationalismi ja valtiojohtoisuus.

Suomessa professori Yrjö Ruudun suomalaissosialistisen puolueen puoluelehti julkaisi 1930-luvulla kemalismia ylistäneitä artikkeleita.

Lähteet

Kirjallisuutta

Turkin politiikka
Politiikan käsitteet
Olli-Matti Ronimus

Olli-Matti Ronimus (1. heinäkuuta 1929 Kuopio – 7. heinäkuuta 2005 Helsinki) oli suomalainen runoilija. Hän asui Ranskassa useita vuosia. Hänen elämänkumppaninsa oli runoilija ja kirjailija Pentti Holappa.

Ronimus on haudattu Hietaniemen hautausmaan Taiteilijainmäelle.

Teokset
 Siipien alla merta, Otava 1958
 Yhdeksäs elämä, Otava 1959
 Rautavuoteella, Otava 1961
 Hän tarvitaan, Tammi 1967
 Runot 1959-1967, Like 1999

Lähteet

Aiheesta muualla 
 Olli-Matti Ronimuksen muistokirjoitus Helsingin Sanomissa

Suomalaiset runoilijat
Vuonna 1929 syntyneet
Vuonna 2005 kuolleet
Prescott Bush

Prescott Sheldon Bush (15. toukokuuta 1895 Columbus, Ohio – 8. lokakuuta 1972 New York City, New York) oli yhdysvaltalainen senaattori ja pankkiiri. Senaattorina hän edusti Connecticutin osavaltiota vuoden 1952 loppupuolelta vuoden 1963 alkuun. Hän oli Yhdysvaltain 41. presidentin George H. W. Bushin isä ja Yhdysvaltain 43. presidentin George W. Bushin isoisä.

Poliittisella urallaan Prescott Bush oli republikaanisen puolueen jäsen.

Elämä ja ura
Prescott Bush syntyi Columbuksessa Ohion osavaltiossa. Hänen vanhempansa olivat Flora Sheldon ja Samuel Prescott Bush. Vuonna 1913 Bush kirjautui Yalen yliopistoon, josta valmistuttuaan hän palveli Yhdysvaltain kenttätykistön kapteenina ensimmäisessä maailmansodassa vuosina 1917–1919.

Bush pyrki Yhdysvaltain senaattiin ensimmäisen kerran vuonna 1950, mutta ei tullut valituksi. Vuonna 1952 Bush pyrki uudelleen senaattoriksi ylimääräisissä vaaleissa, jotka järjestettiin senaattori James O’Brien McMahonin kuoleman vuoksi. Bush työskenteli senaatissa yhtäjaksoisesti aina vuoteen 1963 saakka, jolloin hän ei enää hakenut jatkokaudelle, vaan palasi takaisin liike-elämään.

Yksityiselämä
Vuonna 1921 Bush meni naimisiin Dorothy Walkerin kanssa. Heille syntyi viisi lasta: Prescott Bush, Jr.,  George Herbert Walker Bush (joka nimettiin isoisänsä George Herbert Walkerin mukaan), Nancy Bush, Jonathan Bush ja William H. T. Bush.

Lähteet

Aiheesta muualla

 Bushin sukupuu. 

Yhdysvaltain senaatin jäsenet
Yhdysvaltalaiset republikaanipoliitikot
Bushin suku
Vuonna 1895 syntyneet
Vuonna 1972 kuolleet
Renaissance (Diablon albumi)

Renaissance on Diablon toinen studioalbumi, joka julkaistiin 18. helmikuuta 2002. Se nousi Suomen virallisen listan sijalle 14.

Kappaleet 
Kaikki kappaleet säveltänyt ja sanoittanut Utriainen & Nygård.

Kokoonpano 
 Rainer Nygård – laulu, kitarat
 Marko Utriainen – kitara
 Aadolf Virtanen – basso
 Heikki Malmberg – rummut

Arvostelut 
 Soundi:

Lähteet 

Diablon albumit
Vuoden 2002 albumit
Loratsepaami

Loratsepaami on bentsodiatsepiineihin kuuluva lääkeaine. Suomessa loratsepaamia myydään valmistenimillä Lorazepam Macure, Lorazepam Orion ja Temesta. Loratsepaami on pääasiassa keskushermostoon vaikuttava rauhoittava PKV-lääke, ja se on luokiteltu huumausaineeksi. Loratsepaami tunnetaan myös nimellä "O-kloro-oksatsepaami".

Käyttöalueet 
Loratsepaami on keskipitkävaikutteinen bentsodiatsepiini. Sitä käytetään erilaisiin jännitys- ja ahdistustiloihin, unettomuuteen ja rauhoitteena ennen kirurgisia leikkauksia. Loratsepaamia käytetään myös usein lievittämään akuutteihin psykoositiloihin liittyvää ahdistuneisuutta. Loratsepaami sopii myös epileptisten kohtausten hoitoon. Loratsepaamia käytetään katatonian eli asentojäykkyyden hoitamiseen.

Loratsepaamia voidaan annostella myös lihaksen- (IM) ja suonensisäisesti (IV) .

Loratsepaamia käytetään erityisesti laitoksissa psykoottisuuteen ja kiihtyneisyyteen, myös ahdistukseen ja levottomuuteen. Tyypillisesti loratsepaamia annetaan 1 mg, joskus 2 mg kerralla.

Tyypillisesti tabletissa on 1 mg vaikuttavaa ainetta loratsepaamia. Sairaalakäytössä sitä saa myös 2,5 mg tabletteina. 1 mg tabletin voi puolittaa. Loratsepaamia ei suositella avohoitoon lääkkeiden väärinkäyttöpotentiaalin ja riippuvuuden kehittymisen takia. Se on tyypillisesti sairaalalääke, erityisesti psykiatrisissa sairaaloissa.

Haittavaikutukset 
Loratsepaamin hyvin yleisiä haittavaikutuksia, useammalla kuin joka kymmenennellä käyttäjällä, ovat uneliaisuus, väsymys, ja uupumus, mitkä toisaalta voivat olla rauhoittavalle lääkkeelle toivottujakin vaikutuksia. Suhteellisen yleistä on lisäksi lihasheikkous ja koordinaatiokyvyn heikkous; myös masennusta on todettu. Harvinaisia ovat verenkuvan muutokset.

Loratsepaamin pitkäaikainen käyttö varsinkin suurilla annoksilla aiheuttaa riippuvuutta. Loratsepaami kiinnittyy 90-prosenttisesti proteiineihin, joten se pysyy aivoissa suhteellisen pitkään. Loratsepaamilla on elimistössä suhteellisen lyhyt puoliintumisaika, noin 14 tuntia, se aiheuttaa joillain potilailla pitkäaikaisen käytön jälkeen voimakkaampia vieroitusoireita kuin jotkin muut bentsodiatsepiinit. Vieroitusoireet ovat samankaltaiset kuin muillakin bentsodiatsepiineilla. Vieroitusoireiden välttämiseksi pitkään jatkunut käyttö tulee lopettaa lääkärin valvonnassa ja vähentämällä annosta vähän kerrallaan.

Loratsepaami saattaa aiheuttaa hengityslamaa, ja erityisesti yhteisvaikutus on merkittävä yhdessä alkoholin kanssa. Loratsepaami poistuu elimistöstä virtsateitse maksassa muodostuvina inaktiivisina metaboliitteina. Toisaalta lääke menee jossain määrin myös äidinmaitoon ja istukan kautta sikiöön, joten sen käyttö ei ole raskauden aikana suotavaa.

Lähteet

Aiheesta muualla 
Lääkeinfo: Lorazepam Orion: https://laakeinfo.fi/Medicine.aspx?m=18097&i=ORION+PHARMA_LORAZEPAM+ORION

Bentsodiatsepiinit
WHO:n tärkeimmät lääkkeet
Seulonnan keskeiset artikkelit
Natriumkanavan salpaajat
Kaitaan koulu ja lukio

Kaitaan lukio on Iivisniemessä Espoon Kaitaalla sijaitseva yleis- ja kuvataidepainotteinen lukio.

Lukiossa on yli 350 opiskelijaa ja 26 opettajaa. Harri Henttonen on toiminut Kaitaan lukion rehtorina vuodesta 2004.

Kaitaan koulussa on noin 300 oppilasta vuosiluokilla 7–9 ja 35 opettajaa. Osa oppilaista on valittu kouluun opiskelemaan painotetun kuvataiteen oppimäärää. Koulussa annetaan myös luokkamuotoista erityisopetusta. Koulun rehtorina on toiminut vuodesta 2014 Ritva Mickelsson.

Historia

Kaitaan koulu aloitti vuonna 1966 nimellä Vapaaniemen yhteiskoulu. Koulun viikoittain ilmestyvän lehden nimi on vieläkin Vapis. Peruskoulu-uudistuksen myötä koulu jaettiin hallinnollisesti kahtia yläasteeksi ja lukioksi. Samalla sen nimi vaihdettiin Kaitaan kouluksi ja lukioksi.

Koulurakennus
Kaitaan koulun ja lukion rakennuksen on suunnitellut monia koulutaloja uransa aikana piirtänyt arkkitehti Osmo Sipari. Rakennus valmistui vuonna 1970. Siparin muita töitä ovat muun muassa suomalais-venäläisen koulun rakennus Helsingissä ja Kaitaan lähellä sijaitseva Espoonlahden koulun ja lukion rakennus. Koulurakennus on peruskorjattu vuosien 2008–2010 aikana.

Lähteet

Aiheesta muualla
 Kaitaan koulun sivut Espoon kaupungin sivustossa
 Kaitaan lukion sivut Espoon kaupungin sivustossa
 Kaitaan lukion sivut
 Tuorein Vapis-lehti

Espoon lukiot
Espoon peruskoulut
Kaitaa
Gambia (joki)

Gambia on Gambian, Senegalin ja Guinean alueilla virtaava Länsi-Afrikan joki. 

Gambiajoen alkulähde sijaitsee Fouta Djallonin ylätasangolla Guineassa, 438 metrin korkeudessa. Se virtaa Guineasta kohti Tambacoundan aluetta Senegalissa. Joki kulkee Niokolo-Koban kansallispuiston ja myöhemmin Gambian läpi, josta se laskee Banjulin kohdalla Atlantin valtamereen. 

Gambiajoki on 1 130 kilometriä pitkä.  Laivaväylää on 390 km.  Pienet merikelpoiset alukset pääsevät etenemään siitä 190 km. Joessa sijaitsevat esimerkiksi Gambiajoen kansallispuistoon kuuluvat Baboonsaaret ja Unescon maailmanperintöluetteloon kuuluva Kunta Kintehin saari.

Suurimpia asutuskeskuksia Gambiajoen varrella ovat Banjulin lisäksi Basse Santa Su ja Janjanbureh.

Lähteet

Aiheesta muualla

Senegalin joet
Gambian joet
Guinean joet
Atlanttiin laskevat vesistöt
Jari Heinonen

Jari Heinonen (s. 1953 Anjalankoski) on suomalainen yhteiskuntatieteilijä. Hän toimi ennen eläkkeelle jäämistään sosiaalityön professorina Jyväskylän yliopistossa. Henonen on  koulutukseltaan yhteiskuntatieteiden tohtori. Heinosen tutkimusintressejä ovat muun muassa sosiaalipolitiikan ja sosiaalityön historia, syrjäytyminen, kolmas sektori sekä eri sukupolvien työväenluokkaiset miehet rakennemuutosten Suomessa. 

Heinonen toimii myös aktiivisesti politiikassa ja hän on ollut Suomen kommunistisen puolueen kaupunginvaltuutettu Tampereella. Vuonna 2017 Heinonen  ja perussuomalaista irtautunut Aarne Raevaara perustivat VaihtoehtoTampere -nimisen (VaTa) valtuustoryhmän.

Julkaisuja

Lähteet

Aiheesta muualla 
 Viralliset kotisivut

SKP:ssä (1994) vaikuttaneet henkilöt
Tampereen kaupunginvaltuutetut
Vuonna 1953 syntyneet
Elävät henkilöt
Suomalaiset professorit
Jay Leno

Jay Leno (syntyjään James Douglas Muir-Leno, s. 28. huhtikuuta 1950 New Rochelle, New York) on yhdysvaltalainen koomikko ja juontaja.

Leno tunnetaan parhaiten hänen isännöimästään The Tonight Show -ohjelmasta. Leno aloitti show’n juontajana 1992 ja lopetti vuonna 2009 tarkoituksenaan jättää ohjelma Conan O'Brienin juontamaksi. Leno itse siirtyi juontamaan uutta The Jay Leno Show -talk show’ta. Kumpikaan ohjelmista ei kuitenkaan menestynyt syksyllä 2009 ja Leno palasi juontamaan Tonight Show’ta maaliskuun 2010 alusta. Hän jäi eläkkeelle tehtävästä helmikuussa 2014.

Hän oli mukana vuoden 1978 musiikkielokuvassa Kuumaa vahaa (American Hot Wax).

The Tonight Show
Vuodesta 1954 saakka esitetyn The Tonight Show’n pitkäaikaisen juontajan Johnny Carsonin jäätyä eläkkeelle vuonna 1992 alkoi valtataistelu David Lettermanin ja Jay Lenon välillä The Tonight Show’n juontajan paikasta. NBC ilmoitti vuonna 1993, että Jay Lenosta tulee uusi juontaja. Lettermanin lähdettyä kilpailevalle CBS-kanavalle, heidän välilleen muodostui kilpailu katsojista. Kilpailua johti muutaman vuoden ajan Letterman, minkä jälkeen Leno on voittanut kaikki kilpailijansa. The Tonight Show with Jay Lenoa esitetään Yhdysvalloissa samaan aikaan Late Show with David Lettermanin kanssa, eli puoli kahdeltatoista illalla.

Yksityiselämä
Leno avioitui Mavis Nicholsonin kanssa vuonna 1980.

Lenolla on yli sadan auton kokoelma, joka ulottuu 1900-luvun alun antiikkiautoista (Bugatti, Duesenberg, Packard) 2000-luvun urheiluautoihin.

Lähteet

Aiheesta muualla

 
 The Tonight Show'n kotisivu 
 The Jay Leno Show'n kotisivu 

Yhdysvaltalaiset koomikot
Yhdysvaltalaiset toimittajat
Yhdysvaltalaiset juontajat
Primetime Emmy -palkinnon saajat
Hollywood Walk of Fame
Amerikanitalialaiset
Amerikanskotlantilaiset
Vuonna 1950 syntyneet
Elävät henkilöt
Seulonnan keskeiset artikkelit
Siuntion rautatieasema

Siuntion rautatieasema (, ) on rautatieasema Rantaradalla. Asema on maaliskuusta 2016 lähtien pääkaupunkiseudun lähiliikenteen Y-, L- ja X-junien pääteasema. Kaikki junat käyttävät raidetta 2.

Nykyisin yksityisasuntona toimiva asemarakennus on rakennettu 1898–1899 arkkitehti Bruno Granholmin piirustusten mukaan. Asema-alueelle rakennettiin myös vesitorni ja ratapihalta johdettiin teollisuusraide lounaaseen tiilitehtaalle. Siuntion asemanseutu oli radan alkuaikoina harvaan asuttua aluetta ja sijaitsi viiden kilometrin päässä Siuntion kirkonkylästä etelään, kirkolta Pikkalaan ja Helsingin ja Tammisaaren väliselle maantielle johtaneen kylätien varrella.

Siuntion asema jäi lokakuussa 1944 Porkkalan vuokra-alueelle. Vuokra-ajan päätyttyä asema avattiin jälleen normaalille liikenteelle toukokuussa 1956. 1960-luvulla Siuntion asemanseutu alkoi kasvaa kunnan tärkeimmäksi taajamaksi ohi kirkonkylän. Seuraavalla vuosikymmenellä asemakylä oli jo selvästi kirkonkylää suurempi asutuskeskittymä, ja myös pääosa kunnallisista ja kaupallisista palveluista oli siirtynyt sinne.

Tavaraliikenne Siuntion asemalla lopetettiin vuonna 1990 ja lipunmyynti suljettiin 1991. Aseman itäpuolinen tasoristeys poistettiin käytöstä alikulun valmistuttua syksyllä 1992. Junasuoritus toimi pari vuotta uudessa laiterakennuksessa, kunnes rataosan kauko-ohjaus otettiin käyttöön vuonna 1993. Vanha asemarakennus ja tavarasuoja siirtyivät Ratahallintokeskukselta Senaatti-kiinteistöille ja edelleen myyntiin vuonna 2007.

Lähteet

Aiheesta muualla

Uudenmaan henkilöliikenteen rautatieliikennepaikat
Bruno Granholmin suunnittelemat rakennukset
Siuntion liikenne
Rautatieasema
Suomen 1890-luvulla rakennetut rautatieliikennepaikat
Hiilidisulfidi

Hiilidisulfidin kemiallinen kaava on CS2 ja rakennekaava S=C=S. Se on hiilen ja rikin yhdiste, jota kutsutaan myös nimillä rikkihiili, hiilibisulfidi tai hiilisulfidi. Sitä käytetään viskoosin valmistukseen.

Hiilidisulfidi on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 76,1 g/mol, sulamispiste –111 °C, kiehumispiste 46 °C, suhteellinen tiheys 1,26 g/cm3 (vesi = 1,0 g/cm3), liukoisuus veteen 0,2 g/100 ml 20 °C:n lämpötilassa, leimahduspiste –30 °C c.c., itsesyttymislämpötila 90 °C ja CAS-numero 75-15-0.

Koska hiilidisulfidi on tulenarkaa, se tyypillisesti varastoidaan vesikerroksen alle. Se on myös hyvin myrkyllistä ihmiselle.

Hiilidisulfidia valmistetaan metaanista ja rikistä tai antamalla amorfisen hiilen reagoida rikkihöyryn kanssa sähköuunissa.

Hiilidisulfidi muodostaa ksantaatteja alkoksideista tai alkoholeista emäksen avulla. Reaktiolla valmistetaan viskoosikuitua selluloosasta. Toisin kuin selluloosa, selluloosaksantaatti ((C6H9O4-O-C(=S)-SNa)x) voidaan saada liukenemaan natriumhydroksidiliuokseen. Väkevä liuos, ns. viskoosi, vedetään kuiduksi ja edelleen kelataan happokylpyyn, jossa selluloosaksantaatti hajoaa takaisin selluloosaksi. Vesipesun jälkeen kuitu on valmis. Samalla menetelmällä valmistetaan myös keinotekoisia makkarankuoria, joita voidaan vahvistaa muista kuiduista tehdyllä paperilla.

Lähteet

Aiheesta muualla 

Hiilidisulfidin eli rikkihiilen OVA-ohje

Sulfidit
Hiiliyhdisteet
Cuanza

Cuanza on Angolan joki, joka laskee Atlantin valtamereen juuri maan pääkaupungin Luandan eteläpuolella. Siitä on saanut nimensä kaksi angolalaista maakuntaa, Cuanza Norte ja Cuanza Sul. 

Cuanzan alkulähde sijaitsee 1 450 metrin korkeudessa Keski-Angolassa. Joki on 965 kilometriä pitkä, ja sen sivujokia ovat Kuiva, Luando ja Lucala.

Angolan joet
Atlanttiin laskevat vesistöt
Sheryl Crow

Sheryl Suzanne Crow (s. 11. helmikuuta 1962) on yhdeksän Grammya voittanut yhdysvaltalainen blues-rockin laulaja-lauluntekijä, kitaristi ja basisti. Hän on julkaissut yhdeksän studioalbumia ja yhden kokoelmalevyn.

Ura
Crow on kotoisin Kennettistä Missourista ja hänen perheensä on hyvin musikaalinen. Hän valmistui 1984 Missourin yliopistosta ja oli muutamia vuosia musiikinopettajana St. Louisin lähiön koulussa ennen muuttamistaan Los Angelesiin 1986. Hän sai töitä taustalaulajana ja lauloi muun muassa Michael Jacksonin Bad-kiertueella. Hän lauloi Saturday Night Livessa 1990 ja sai samana vuonna levytyssopimuksen A&M Recordsilta.

Hänen ensilevytyksensä Tuesday Night Music Club ilmestyi elokuussa 1993. Crow sai 1994 Grammyt: paras naisartisti kappaleesta "All I Wanna Do", vuoden levy: "All I Wanna Do" ja paras uusi artisti. Vuonna 1996 hän julkaisi nimikkoalbumin Sheryl Crow ja vuonna 1996 The Globe Sessionsin.
James Bond -elokuvan Huominen ei koskaan kuole soundtrackille Crow lauloi nimikappaleen Tomorrow Never Dies.

Vuonna 2002 julkaistiin hänen neljäs pitkäsoittonsa C'mon, C'mon ja seuraavana vuonna kokoelmalevy The Very Best of Sheryl Crow, joka sisälsi monia singleistä ja muutamia uusia kappaleita. Viimeisin levy on 2017 julkaistu Be Myself.

Yksityiselämä
Crow alkoi seurustella kilpapyöräilijä Lance Armstrongin kanssa loppuvuodesta 2003. Syyskuussa 2005 he kihlautuivat, mutta päätyivät jo viiden kuukauden jälkeen eroon.

Crow'lla todettiin helmikuussa 2006 rintasyöpä, joka hoidettiin rinnan säästävällä leikkauksella ja sädehoidolla.

Hänellä on tähti Hollywoodin Walk of Fame -kävelykadulla.

Crow adoptoi toukokuussa 2007 Wyatt Steven-nimisen poikalapsen, joka on syntynyt huhtikuussa 2007.

Diskografia

Aiheesta muualla

 Sheryl Crow - virallinen kotisivu
 

Hollywood Walk of Fame
Grammy-palkinnon saajat
Yhdysvaltalaiset laulajat
Yhdysvaltalaiset kitaristit
Amerikanenglantilaiset
Vuonna 1962 syntyneet
Elävät henkilöt
Japanin ralli

Japanin ralli (Rally Japan) on Japanissa ajettava rallin MM-sarjan osakilpailu. Kilpailu on kuulunut MM-sarjaan vuodesta 2004 lähtien. Ralli ajetaan Japanin pääsaarista pohjoisimmalla eli Hokkaidōlla. Japanin ralli on soraralli, joka ajetaan varsin kapeilla metsäteillä. Kuljettajille kilpailu on haastava juuri kapeiden teiden vuoksi. Vuonna 2004 rallin voittoon ajoi norjalainen Subaru-kuljettaja Petter Solberg. Solberg johti kilpailua myös vuonna 2005, mutta ajoi ulos ja keskeytti. Kilpailun voitti Suomen Marcus Grönholm. Ranskalainen Sébastien Loeb varmisti kakkossijallaan uransa toisen rallin maailmanmestaruuden. Loeb voitti kilpailun seuraavana vuonna ja rikkoi samassa kilpailussa Carlos Sainzin voittoennätyksen ottamalla uransa ennätyksellisen 27. voiton.

Japanin ralli ei kuulunut rallin MM-sarjan kilpailuohjelmaan vuosina 2009 ja 2011–2019. Sen oli tarkoitus tehdä paluu MM-sarjaan ensin kaudella 2020 ja sitten kaudella 2021, mutta molempina vuosina kilpailu jouduttiin perumaan koronaviruspandemian vuoksi. Paluu viivästyi lopulta kaudelle 2022.

Kaudella 2022 ralli ajettiin Hokkaidōn sijaan Honshūn asfalttiteillä.

Voittajat 

Lähde:

Lähteet
Hiilitetrabromidi

Hiilitetrabromidin on hiilen ja bromin yhdiste, jota kutsutaan myös nimellä tetrabromimetaani. Sen kemiallinen kaava on CBr4.  
Hiilitetrabromidi on normaaliolosuhteissa olomuodoltaan väritön kiteinen aine, joka ei juurikaan liukene veteen (0,024 g/100 ml, 30 °C). Yhdiste liukenee etanoliin, kloroformiin ja dietyylieetteriin. Sen moolimassa on 331,6 g/mol, sulamispiste 90 °C, kiehumispiste 190 °C, suhteellinen tiheys 3,42 g/cm3 (vesi = 1,0 g/cm3) ja CAS-numero 558-13-4.

Katso myös 
Bromimetaani CH3Br
Dibromimetaani CH2Br2
Tribromimetaani CHBr3

Lähteet

Aiheesta muualla 

PubChem: Carbon tetrabromide 
Toxin and Toxin Target Database (T3DB): Tetrabromomethane  
ChemBlink: Carbon tetrabromide 

Bromidit
Hiiliyhdisteet
Mašhadin kansainvälinen lentoasema

Mašhadin kansainvälinen lentoasema ()  on Mašhadissa Iranissa sijaitseva lentoasema. Lentoasemalla on kaksi asfalttipäällysteistä kiitotietä ja sitä käyttää sekä Iranin armeija että julkiset lentoyhtiöt. Lentoasema on rakennettu 995 metriä merenpinnan yläpuolelle.

Lähteet

Aiheesta muualla 
Lentoaseman kotisivu 

Iranin lentoasemat

it:Aeroporto Internazionale di Teheran-Mehrabad
Vade retro, satana

Vade retro, satana ("Mene takaisin, Saatana", "Väisty tieltäni, Saatana" tai "Peräänny, Saatana") on keskiaikainen katolinen manausformula pahojen henkien karkottamiseksi. Se on löytynyt vuodelta 1415 olevassa baijerilaisen benediktiiniläisluostarin käsikirjoituksesta. Latinankielisestä Raamatunkäännöksessä Versio Vulgatassa lause esiintyy Matteuksen evankeliumissa (4:10), missä Jeesus torjuu Saatanan houkuttelut: "Mene pois, Saatana! On kirjoitettu: *Herraa, Jumalaasi, sinun tulee kunnioittaa ja ainoastaan häntä palvella*".

Latinaksi Vulgatassa:Iterum assumit eum Diabolus in montem excelsum valde et ostendit ei omnia regna mundi et gloriam eorum  et dicit illi: "Haec tibi omnia dabo, si cadens adoraveris me". Tunc dicit ei Iesus: "Vade, Satanas! Scriptum est enim: "Dominum Deum tuum adorabis et illi soli servies".Markuksen evankeliumissa (8:33) Jeesus puhuttelee samalla tavalla Pietaria, joka houkuttelee häntä luopumaan kärsimystiestään: "Väisty tieltäni, Saatana! Sinun ajatuksesi eivät ole Jumalasta, vaan ihmisestä!"

Latinaksi Vulgatassa:Vade retro me, Satana, quoniam non sapis quae Dei sunt sed quae sunt hominum."

Käsikirjoituksessa ollut rukous

Katolisessa traditiossa lausetta on käytetty pahan karkottamiseen ja sen alkukirjaimet ovat Pyhän Benedictuksen mitalissa, jota käytetään usein myös krusifikseissa ristin keskikohdassa. 

Rukous kuuluu latinaksi:

Crux sancta sit mihi lux / Non draco sit mihi dux
Vade retro satana / Nunquam suade mihi vana
Sunt mala quae libas / Ipse venena bibas

Vapaamuotoinen käännös:

"Pyhä risti olkoon valoni / Älköön mikään lohikäärme olko oppaani
Väisty tieltäni, saatana / Älä houkuttele minua turhalla
Se mitä tarjoat on pahaa / Juo itse myrkky"

Lähteet 

Latinankieliset fraasit
Manaus
Konni Zilliacus (nuorempi)

Konni Zilliacus (13. syyskuuta 1894 – 6. heinäkuuta 1967) oli Britannian työväenpuolueen vasemmistosiiven poliitikko, joka toimi kansanedustajana maan alahuoneessa vuosina 1945–1950 ja 1955–1967. Zilliacus oli isänsä puolelta suomalainen ja äitinsä puolelta amerikkalainen.

Zilliacus syntyi Kobessa Japanissa jossa hänen vanhempansa, aktivisti Konrad Viktor (Konni) Zilliacus (1855–1924) ja amerikkalaissyntyinen Lilian McLaurin Grafe (1873–1938) tuolloin asuivat. Hänen nuorempi veljensä Laurin Zilliacus syntyi myös Japanissa. Nuorempi Konni Zilliacus asui eri maissa vanhempiensa kanssa, kunnes meni Bedales Schoolin sisäoppilaitokseen Hampshiressa 1909. Hän jatkoi opintojaan Yhdysvalloissa Yalessa äitinsä mentyä uusiin naimisiin, ja ennen värväytymistään 1915 ensimmäiseen maailmansotaan brittiarmeijaan.

Zilliacus liittyi Britanniassa Union of Democratic Controliin, joka painosti Britannian hallitusta sotavoimien vaikutusvallan vähentämiseksi. Zilliacus olisi halunnut lentäjäksi, mutta joutui Josiah Wedgwoodin kanssa brittien sotilasedustustoon Vladivostokiin Venäjälle, jossa lokakuun vallankumous keräsi hänen sympatiansa.

Sodan jälkeen Britanniaan palattuaan hän liittyi Työväenpuolueeseen ja työskenteli Kansainliitossa ja rakensi Työväenpuolueen ulkopoliittista linjaa ja kirjoitti nimimerkillä Vigilantes Manchester Guardianiin. Natsi-Saksan miehitettyä Tšekkoslovakian hän erosi protestina Kansainliiton sihteeristöstä.

Toisen maailmansodan aikana Zilliacus työskenteli tiedotusministeriössä ja liittyi 1941-komiteaan. Hänet valittiin parlamenttiin 1945 ja hän tuli tunnetuksi hallituksen linjan vasemmistokriitikkona. Hän äänesti 1949 Nato-jäsenyyttä vastaan ja tuli erotetuksi puolueesta. Hän oli perustamassa Labour Independent Groupia, mutta erosi siitä kun se tuki Stalinia Titon sijaan. Vuoden 1950 vaaleissa hän menetti paikkansa, mutta valittiin uudelleen 1955 taas Työväenpuolueen edustajana. Hän oli perustamassa Campaign for Nuclear Disarmamentia ja erotettiin 1961 puolueesta muutamaksi kuukaudeksi kirjoitettuaan artikkelin tšekkoslovakialaiseen lehteen. Parlamentissa hän oli kuolemaansa saakka.

Lähteet

Aiheesta muualla
 Potts, Archie: Zilliacus. A Life for Peace and Socialism, Merlin Press, 226 s., Chippenham 2002 (Tuomiojan arvostelu kirjasta)

Brittiläiset poliitikot
Britanniansuomalaiset
Yhdistyneen kuningaskunnan alahuoneen jäsenet
Vuonna 1894 syntyneet
Vuonna 1967 kuolleet
FC Nörtit

FC Nörtit oli Subtv keväällä 2006 esittämä yhdeksänosainen reality-sarja, jossa jalkapallolegenda Atik Ismail valmensi nörteistä koottua jalkapallojoukkuetta. Sarjan huipennuksessa FC Nörtit kohtasi jalkapallojoukkue HJK:n.

Mukana joukkuetta valmentamassa olivat myös Petteri Jaatinen, Ari Tiittanen sekä Juhani Tamminen.

Jaksot

FC Nörttien pelaajat 
1. Antti Rasinen
2. Peter Laakso
3. Ville Kopra
4. Janne Pikkarainen
7. Harri Paavola
8. Kari Hyvönen
9. Mika Tähtinen
10. Max Janssen
11. Henri Salomäki (C)
12. Mikko Helin
13. Erno Hentonen
14. Hannu Oskala
16. Vili Sikiö
17. OP Komonen
19. Petteri Karjalainen
21. Sebastian Karlsson
 Päävalmentaja: Atik Ismail

Loppu-ottelu

Lähteet
 Joukkueen kotisivu.
 

Muodonmuutosohjelmat
Suomalaiset televisiosarjat
Subin televisio-ohjelmat
Johannes Paastoaja

Pyhä Johannes Paastoaja, Konstantinopolin patriarkka (582–595) on tunnettu ortodoksisessa kirkossa katumuksen nomokanonin (kanonikokoelman, siis katumuksen sakramentin eräänlaisten sääntöjen) kääntäjänä.

Elämäntyyliltään pyhä Johannes oli ankara kilvoittelija ja paastoaja, minkä vuoksi hän saikin sitten lisänimen Paastoaja.

Pyhän Johannes Paastoajan muistopäivää vietetään ortodoksisessa kirkossa vuosittain syyskuun 2. päivänä.

Aiheesta muualla 
Pyhä Johannes Paastoaja / Ortodoksi.net

Johannes Paastoaja
Johannes Paastoaja
John Couch Adams

John Couch Adams (5. kesäkuuta 1819 – 21. tammikuuta 1892) oli englantilainen astronomi, joka päätteli Neptunus-planeetan olemassaolon lähes samanaikaisesti Urbain Le Verrierin kanssa, ennen kuin sitä oli löydetty. Tutkimuksissaan John Couch Adams oli tutkinut Uranuksen radassa esiintyviä poikkeamia ja laskenut Neptunuksen sijainnin.

Lähteet

Aiheesta muualla 
 

Brittiläiset tähtitieteilijät 
Neptunus
Copley-mitalin saajat
Vuonna 1819 syntyneet
Vuonna 1892 kuolleet
Michel Ney

Michel Ney (19. tammikuuta 1769 – 7. joulukuuta 1815) oli ranskalainen marsalkka, joka osallistui Ranskan suureen vallankumoukseen sekä Napoleonin sotiin.

Sotilasura
Ney oli alun perin ratsumies, ja hän komensikin usein ratsuväkeä, mutta siirtyessään korkeampiin arvoihin hän komensi myös jalkaväkeä. Hänet nimitettiin Ranskan marsalkaksi vuonna 1804 Lannesin, Massénan, Davoutin ja Soultin kanssa.

Ney Keisarikunnan palveluksessa
Napoleon itse nimitti Neytä "Urhoollisista urhoollisimmaksi" tämän rohkeudesta jälkijoukkojen komentajana armeijan perääntyessä poltetusta Moskovasta. Palkkiona muista suurista saavutuksista lähes kaikissa Napoleonin suurissa taisteluissa, mm. Austerlizin ja Friedlandin taisteluissa, Napoleon teki Neystä Moskovan ruhtinaan.

Satapäiväinen keisarikunta
Napoleonin luovuttua vallasta Ney siirtyi kuningas Ludvig XVIII:n palvelukseen. Mutta kun Napoleon palasi Elbalta Ney petti kuninkaan ja liittyi Napoleonin joukkoihin, vaikka oli luvannut tuoda rauhanhäiritsijän kuninkaalle rautahäkissä. Waterloon taisteluun Ney osallistui komentamalla ratsuväkeä, joka kuitenkin teki tuhoon tuomitun hyökkäyksen lordi Uxbridgen skottijalkaväkeä vastaan. Lisäksi Ney toimi "vanhan kaartin" päällikkönä. Hävittyään taistelun Neytä syytettiin maanpetoksesta ja Ludvig XVIII:n pelastusyrityksistä huolimatta päärien kamari tuomitsi hänet kuolemaan. Ney teloitettiin ampumalla; hänen viimeinen toiveensa oli saada antaa itse ampumiskäsky teloitusryhmälle.

Ranskan marsalkat
Ranskalaiset teloitetut
Maanpetoksesta teloitetut
Vuonna 1769 syntyneet
Vuonna 1815 kuolleet
Tukholman raatihuone

Tukholman raatihuone () sijaitsee Ruotsin pääkaupungin Tukholman keskustassa, Kungsholmenin kaupunginosa-alueella. Rakennuksessa toimii nykyisin Tukholman käräjäoikeus.

Arkkitehti Carl Westmanin suunnittelema raatihuone on rakennettu vuosina 1909–1915. Rakennuksen arkkitehtuurissa on vaikutteita Vaasa-ajasta, ja siinä on myös yhdennäköisyyttä Vadstenan linnan kanssa. Vihkihuonetta ja kellarisalia koristavat taiteilija Filip Månssonin seinämaalaukset. Rakennusta uudistettiin Ruotsin tuomioistuinlaitoksen organisaatiouudistuksen yhteydessä vuonna 2007, jolloin molemmat sisäpihat saivat lasikaton ja niiden yhteyteen rakennettiin kahden kerroksen verran uusia toimistotiloja.

Lähteet

Aiheesta muualla 

Tukholman rakennukset ja rakennelmat
Ruotsin raatihuoneet